# Funksjoner 2

return, typeof

**Oppgave 1**

Hva gjør nøkkelordet “return” i en funksjon?

**Oppgave 2**

Vanskelig - les om [typeof](https://developer.mozilla.org/en-US/docs/Web/JavaScript/Reference/Operators/typeof) på MSDN

Lag en funksjon med to parametere. Sjekk om variablene er tall, og adder. Returnér så resultatet av addisjonen.

Test funksjonen din!

**Oppgave 3**

Hvis du skal lage en funksjon, med to parametere. Sjekk om de to parameterne er tekst.

Hvis de er tekst skal du skrive ut til log  
 Utskrift til konsoll: [param1] og [param2]

Hvis ikke skal du skrive ut en error

Jeg skriver bare ut tekst!

**Oppgave 4**

Lag en funksjon med tre parametere. Sjekk om de to første parameterne er tall, og om den siste er en av operatørene for de fire grunnleggende regneartene (+,-,\*,/)

Hvis alle parameterne er riktig i henhold til oppgaven over skal du utføre den regneoperasjonen som samsvarer med operatøren.

Ellers, hvis regneoperatøren er feil, så skal du skrive ut en error;

[operatørargumentet] er ikke en gyldig operasjon. Programmet terminerer!

Hvis ett av tallargumentene ikke er et tall skal du skrive ut en error:

[feil-argument] er ikke et tall! Kan ikke utføre [operatørargumentet]. Programmet terminerer!

Hvis begge tallargumentene er feil skal du skrive ut en error:

[feil-argument1] og [feil-argument2] er ikke tall! Programmet terminerer!

Hvis alt er som det skal, skriver du ut info:  
 [tallargument] [operatør] [tallargument] = resultat av regneoperasjon